
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


23 Μάίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1779 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός λειτουργίας των Πειθαρχικών Συμ¬ 
βουλίων που προβλέπονται στο π.δ. 133/2016. 

2 Κανονισμός λειτουργίας της Επιτροπής Διαχείρι¬ 
σης Αφερεγγυότητας. 


ΑΠΟΦΑΣΕΙΣ 

Αριθμ. 28762 οίκ. (1) 

Κανονισμός λειτουργίας των Πειθαρχικών Συμ¬ 
βουλίων που προβλέπονται στο π.δ. 133/2016. 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

α) της παρ. 22 της υποπαρ. Γ3 της παρ. Γ' του άρθρου 
2 του ν. 4336/2015 «Συνταξιοδοτικές διατάξεις - Κύρωση 
του Σχεδίου Σύμβασης Οικονομικής Ενίσχυσης από τον 
Ευρωπαϊκό Μηχανισμό Σταθερότητας και ρυθμίσεις για 
την υλοποίηση της Συμφωνίας Χρηματοδότησης» (Α' 94), 
όπωςτελικώς η ανωτέρω παρ. 22 αντικαταστάθηκε με 
το άρθρο 51 του ν. 4423/2016 (Α' 182), 

β) του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α’98), 

γ) του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α'208), 

δ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α’ 210), 

ε) του π.δ. 133/2016 για τη «Ρύθμιση του επαγγέλματος 
διαχειριστή αφερεγγυότητας» (Α’ 242), ιδίως των άρθρων 
17 επ. 


2. Το γεγονός ότι από τις διατάξεις της παρούσας δεν 
προκαλείται δαπάνη εις βάρος του κρατικού προϋπολο¬ 
γισμού, αποφασίζουμε: 

Την έγκριση του Κανονισμού λειτουργίας των Πειθαρ¬ 
χικών Συμβουλίων ως εξής: 

Άρθρο 1 

Γραμματεία Πειθαρχικών Συμβουλίων 

1. Σε κάθε Πειθαρχικό Συμβούλιο λειτουργεί γραμ¬ 
ματεία αποτελούμενη από υπαλλήλους του Τμήματος 
Ποιότητας, Αποδοτικότητας και Διοικητικής Οργάνω¬ 
σης της Διεύθυνσης Ηλεκτρονικής Διακυβέρνησης του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων, που ενεργούν κάθε αναγκαία πράξη για τη 
διεκπεραίωση των πειθαρχικών υποθέσεων. Οποιαδήπο¬ 
τε παράλειψη στον ορισμό Γραμματέα δεν επηρεάζει τη 
νόμιμη συγκρότηση του οργάνου. 

2. Η Γραμματεία έχει, ενδεικτικά, τα ακόλουθα καθή¬ 
κοντα: 

α. Τηρεί ένα γενικό και ένα εμπιστευτικό πρωτόκολ¬ 
λο, όπου καταγράφει όλα τα εισερχόμενα και εξερχό- 
μενα έγγραφα. Το πρωτόκολλο μπορεί να τηρείται και 
ηλεκτρονικά για ορισμένες κατηγορίες εγγράφων. Στο 
εμπιστευτικό πρωτόκολλο καταχωρούνται έγγραφα τα 
οποία, κατά τις κείμενες διατάξεις, εμπίπτουν στην κα¬ 
τηγορία των απορρήτων εγγράφων. 

β.Τηρεί, κατά τις διατάξεις του παρόντος Κανονισμού, 
Βιβλίο σχετικά με τη συγκρότηση των συνιστώμενων Πει¬ 
θαρχικών Συμβουλίων, των γενόμενων κληρώσεων, των 
αιτήσεων εξαίρεσης, αποκλεισμού ή αποχής των μελών 
των Πειθαρχικών Συμβουλίων, και γενικά καταγράφει 
σε αυτό κάθε μεταβολή που αφορά τη συγκρότηση και 
σύνθεση του Πειθαρχικού Συμβουλίου.Το εν λόγω βιβλίο 
μπορεί να είναι ενιαίο για τα Πειθαρχικά Συμβούλια. 

γ. Τη ρεί, κατά τις διατάξεις του παρόντος Κανονισμού, 
Βιβλίο Αποφάσεων και Πρακτικών των Πειθαρχικών 
Συμβουλίων, το οποίο μπορεί να τηρείται ενιαία για τα 
Πειθαρχικά Συμβούλια. 

δ. Παραλαμβάνει τις καταγγελίες και τηρεί προς τούτο 
ειδικό Βιβλίο Καταγγελιών. Μετά την κατάθεση, η καταγ¬ 
γελία διαβιβάζεται από τη γραμματεία στον Πρόεδρο 
της Επιτροπής Διαχείρισης Αφερεγγυότητας, προκειμέ- 
νου αυτός να επιληφθεί σύμφωνα με τη διαδικασία που 
προβλέπεται στο άρθρο 25 του π.δ. 133/2016. 

ε. Τηρεί πρακτικά κατά τη συνεδρίαση των Πειθαρχι¬ 
κών Συμβουλίων. Σε περίπτωση απουσίας ή κωλύματος 
του Γραμματέα, τα πρακτικά τηρούνται από το νεότερο 
σε επαγγελματική εμπειρία μέλος του Πειθαρχικού Συμ¬ 
βουλίου. 

στ. Συντάσσει έκθεση σε περίπτωση άσκησης έφε¬ 
σης κατά απόφασης του Πρωτοβάθμιου Πειθαρχικού 
Συμβουλίου, στην οποία επισυνάπτεται το κείμενο της 
έφεσης. 

Άρθρο 2 

Αποκλεισμός και εξαίρεση μελών 

1. Για τον αποκλεισμό μέλους από την άσκηση των 
καθηκόντων του απαιτείται υποβολή έγγραφης δήλωσης 
αποχής από το ίδιο το μέλος. Το Πειθαρχικό Συμβούλιο 
δύναται να αποφασίσει τον αποκλεισμό μέλους και αυ- 
τεπαγγέλτως, ύστερα από πρόταση του Προέδρου ή του 
αναπληρωτή του. 

2. Για την εξαίρεση μέλους από την άσκηση των κα¬ 
θηκόντων του απαιτείται υποβολή έγγραφης αίτησης 
εξαίρεσης. Ο Πρόεδρος εισάγει την αίτηση εξαίρεσης 
στο Πειθαρχικό Συμβούλιο για να αποφανθεί. Στη συζή¬ 
τηση δεν μετέχει το μέλος ή τα μέλη των οποίων ζητείται 
η εξαίρεση. 

3. Αν συμπέσει δήλωση αποχής και αίτηση εξαίρεσης 
για το ίδιο μέλος, προηγείται η απόφαση για τη δήλω¬ 
ση αποχής. Αν η δήλωση αποχής γίνει δεκτή, η αίτηση 
εξαίρεσης τίθεται στο αρχείο με πράξη του Προέδρου 
ή, αν πρόκειται για δήλωση του ιδίου του Προέδρου, 
με πράξη του αναπληρωτή του, σε περίπτωση δε που 
ο τελευταίος απουσιάζει, κωλύεται ή ελλείπει, με πράξη 
του μέλους που έχει τα περισσότερα έτη επαγγελματικής 
εμπειρίας. Αν η δήλωση αποχής δεν γίνει δεκτή, εκδικά- 
ζεται κανονικά η αίτηση εξαίρεσης. Μέλη Πειθαρχικού 
Συμβουλίου απέχουν υποχρεωτικά από τα καθήκοντα 
τους για όσο χρόνο υπάρχει εκκρεμής σε βάρος τους 
πειθαρχική δίωξη. 

4. Η κατά την παράγραφο 1 αυτεπάγγελτη κίνηση της 
διαδικασίας από τον Πρόεδρο ή τον αναπληρωτή του 
αναστέλλεται εφόσον υποβληθεί δήλωση αποχής ή αί¬ 
τηση εξαίρεσης, τίθεται δε στο αρχείο με πράξη του Προ¬ 
έδρου, εφόσον ληφθεί απόφαση για τη δήλωση αποχής 
ή την αίτηση εξαίρεσης. 

Άρθρο 3 

Προδικασία ενώπιον του εισηγητή 

1.0 εισηγητής είναι διαφορετικό πρόσωπο από εκείνο 
που διενήργησε την προκαταρκτική πειθαρχική εξέταση. 

2. Η κλήση του αναφερόντος, των μαρτύρων και λοι¬ 
πών προσώπων γίνεται με τηλεομοιοτυπία (Γβχ) ή με 
μήνυμα ηλεκτρονικού ταχυδρομείου (θ-ιτιβΝ) ή με συ¬ 
στημένη επιστολή με απόδειξη παραλαβής. Η κλήση 
στον πειθαρχικά διωκόμενο γίνεται τουλάχιστον πέντε 
(5) πλήρεις ημέρες πριν από την ημέρα της διαδικασί¬ 
ας ενώπιον του επιληφθέντος εισηγητή. Ο πειθαρχικά 
διωκόμενος έχει το δικαίωμα να λάβει γνώση των στοι¬ 
χείων του τηρούμενου φακέλου, εφόσον δεν του έχουν 
κοινοποιηθεί με το κατηγορητήριο, και να προβεί σε 
ανταπόδειξη. 


3. Μετά το πέρας της προδικασίας, ολόκληρος ο φά¬ 
κελος διαβιβάζεται από τον εισηγητή στον Πρόεδρο 
του Πρωτοβάθμιου Πειθαρχικού Συμβουλίου, ο οποίος 
αμέσως χρεώνει την υπόθεση σε άλλο μέλος του Συμ¬ 
βουλίου ή στον εαυτό του. Το μέλος ή ο Πρόεδρος του 
Συμβουλίου που χρεώνεται την υπόθεση υποχρεούται 
να συντάξει το σχέδιο της απόφασης. 

Άρθρο 4 

Διαδικασία ενώπιον των Πειθαρχικών Συμβουλί¬ 
ων- Πρόσκληση μελών 

1 .Το Πειθαρχικό Συμβούλιο συνέρχεται σε συνεδρίαση 
μετά από πρόσκληση του Προέδρου του στο Υπουργείο 
Δικαιοσύνης, Διαφάνειας και Ανθρωπίνων Δικαιωμάτων. 
Στην πρόσκληση αναγράφεται ο χρόνος και ο τόπος της 
συνεδρίασης, το μέλος του Συμβουλίου που χρεώθηκε 
την υπόθεση, καθώς και οι υποθέσεις που θα συζητη¬ 
θούν. Η πρόσκληση μπορεί να αφορά περισσότερες της 
μίας συνεδριάσεις του Πειθαρχικού Συμβουλίου. 

2.0 ασκών χρέη Γραμματέα του Πειθαρχικού Συμβου¬ 
λίου κοινοποιεί την πρόσκληση στα μέλη μέσω ταχυ¬ 
δρομείου ή με τηλεομοιοτυπία (Τβχ) ή με ηλεκτρονικό 
ταχυδρομείο (θ-ιύιβΗ) ή με άλλο πρόσφορο μέσο, του¬ 
λάχιστον σαράντα οκτώ (48) ώρες πριν από την πρώτη 
συνεδρίαση στην οποία αφορά. 

3. Εφόσον ένα μέλος του Πειθαρχικού Συμβουλίου έχει 
δηλώσει εγγράφως κώλυμα συμμετοχής σε συνεδριά¬ 
σεις που θα διεξαχθούν κατά τη διάρκεια συγκεκριμένης 
χρονικής περιόδου, δεν απαιτείται πρόσκληση του στις 
συνεδριάσεις της εν λόγω περιόδου. 

4. Αν υπάρχουν πλημμέλειες ως προς την πρόσκληση 
μέλους, το Πειθαρχικό Συμβούλιο συνεδριάζει νόμιμα, 
αν το συγκεκριμένο μέλος είναι παρόν και δεν αντιλέγει 
στην πραγματοποίηση της συνεδρίασης. 

Άρθρο 5 

Τρόπος παράστασης - Νομιμοποιητικά έγγραφα 

1. Κατά την εκφώνηση της υπόθεσης τα μέρη δηλώ¬ 
νουν εάν παρίστανται αυτοπροσώπως, μετά ή διά πλη¬ 
ρεξουσίου δικηγόρου. 

2. Η νομιμοποίηση των πληρεξούσιων δικηγόρων γί¬ 
νεται με προφορική δήλωση των μερών ή του νομίμου 
εκπροσώπου τους κατά την πρώτη συνεδρίαση επί της 
υπόθεσης, η οποία καταχωρίζεται στα πρακτικά. 

3. Αν, ως την πρώτη συζήτηση, δεν έχουν υποβληθεί 
τα στοιχεία νομιμοποίησης ή τα υποβληθέντα στοιχεία 
δεν είναι πλήρη, το Πειθαρχικό Συμβούλιο προχωρεί 
στη συζήτηση και χορηγεί εύλογη προθεσμία για την 
υποβολή τους. 

4. Ο πληρεξούσιος δικηγόρος που νομιμοποιήθηκε, 
σύμφωνα με όσα ορίζονται στις προηγούμενες παρα¬ 
γράφους, είναι και αντίκλητος, αν η κατοικία του ή η 
επαγγελματική του εγκατάσταση βρίσκονται στον τόπο 
συνεδρίασης του Πειθαρχικού Συμβουλίου. Τυχόν αντι¬ 
κατάσταση του αντικλήτου γνωστοποιείται εγγράφως 
στον Γραμματέα του Πειθαρχικού Συμβουλίου. 

5. Κάθε μεταβολή στη νομιμοποίηση και πληρεξουσιό¬ 
τητα η οποία επήλθε κατά το χρονικό διάστημα από την 
υποβολή της καταγγελίας στη Γραμματεία του Πειθαρ- 

χικού Συμβουλίου έως την έκδοση και κοινοποίηση της 
απόφασης αυτού, πρέπει να γνωστοποιείται αμελλητί 
στη Γραμματεία του Πειθαρχικού Συμβουλίου από το 
ενδιαφερόμενο μέρος. Διαφορετικά, οι επιδόσεις εξα¬ 
κολουθούν να γίνονται εγκύρως στα πρόσωπα και τις 
διευθύνσεις που έχουν δηλωθεί. 

Άρθρο 6 

Συνεξέταση - Συνεκδίκαση - Χωρισμός υποθέσεων 

Ι.Το Πειθαρχικό Συμβούλιο μπορεί αυτεπαγγέλτως 
ή ύστερα από αίτημα των μερών να διατάξει τη συνεκ¬ 
δίκαση ή τον χωρισμό υποθέσεων που έχουν εισαχθεί 
ενώπιον του, εφόσον αυτό κρίνεται σκόπιμο για οποιο- 
δήποτε διαδικαστικό ή ουσιαστικό λόγο. 

2. Σε οποιοδήποτε στάδιο της διαδικασίας, ο Πρό¬ 
εδρος μπορεί να συνεξετάζει ή να χωρίζει υποθέσεις 
που εκκρεμούν ενώπιον του Πειθαρχικού Συμβουλίου, 
εφόσον αυτό κρίνεται σκόπιμο για οποιοδήποτε διαδι¬ 
καστικό ή ουσιαστικό λόγο. 

Άρθρο 7 

Συζήτηση 

1. Οι ακροάσεις ενώπιον του Πειθαρχικού Συμβουλίου 
διεξάγονται κεκλεισμένων των θυρών. 

2. Η προφορική συζήτηση δεν είναι υποχρεωτική στις 
περιπτώσεις που όλα τα μέρη δηλώσουν στο γραπτό 
υπόμνημα τους ή με άλλο έγγραφο τους που παραδίδε- 
ται στον Γραμματέα του Πειθαρχικού Συμβουλίου το αρ¬ 
γότερο την παραμονή της συζήτησηςτης υπόθεσης, ότι 
δεν θα παραστούν κατά την ορισθείσα στην κλήτευση 
ημερομηνία συζήτησης. Στην περίπτωση αυτή, γίνεται 
εκφώνηση της υπόθεσης και εξέταση των κληθέντων και 
προσελθόντων μαρτύρων και ακολουθεί η διάσκεψη. 

3. Κατά την έναρξη της συνεδρίασης, ο Πρόεδρος 
του Πειθαρχικού Συμβουλίου ελέγχει τη νομιμοποίηση 
της παράστασης του κληθέντος ή των κληθέντων δικη¬ 
γόρων, των πραγματογνωμόνων και των συμβούλων 
τους, του καταγγέλλοντος, καθώς και των προς εξέταση 
μαρτύρων, και ανακοινώνει προφορικά στους κληθέντες 
το θεματικό αντικείμενο της διεξαγόμενης πειθαρχικής 
διαδικασίας, καλώντας τους να αναπτύξουν σχετικώς 
τις απόψεις τους. 

4. Ο πειθαρχικά διωκόμενος εφόσον είναι δικηγόρος 
δύναται να παραστεί αυτοπροσώπως. Ασκεί το δικαίωμα 
υπεράσπισης του, καλώντας με δική του ευθύνη, χωρίς 
υποχρεωτική προδικασία, μάρτυρες ή εμπειρογνώμονες 
για να καταθέσουν υπέρ του ή για την υπόθεση του. Τα 
ίδια δικαιώματα έχει και ο καταγγέλλων. 

5. Αίτημα αναβολής μπορεί να υποβληθεί κατά την 
έναρξη της συνεδρίασης του Πειθαρχικού Συμβουλίου, 
εφόσον συντρέχει ιδιαιτέρως σοβαρός και απρόοπτος 
λόγος, επί του οποίου αποφαίνεται αμέσως το Συμβού¬ 
λιο. Αίτημα αναβολής μπορεί να υποβληθεί και από τον 
Πρόεδρο ή τα μέλη του Συμβουλίου. Δεν επιτρέπεται 
αναβολή για περισσότερες από δύο (2) φορές. Σε πε¬ 
ρίπτωση αναβολής, ορίζεται αμέσως νέα συνεδρίαση 
χωρίς νέα κλήτευση, αλλά αρκεί η προφορική γνωστο¬ 
ποίηση του Προέδρου για τον τόπο και τον χρόνο της 


επόμενης συνεδρίασης, εκτός αν ο πειθαρχικά διωκόμε¬ 
νος δεν παρίσταται. 

6. Προκειμένου περί υποθέσεων οι οποίες δεν θέτουν 
σοβαρά νομικά ή πραγματικά ζητήματα, μπορεί να τάσ¬ 
σεται προθεσμία από τον Πρόεδρο του Πειθαρχικού Συμ¬ 
βουλίου για την υποβολή μόνο γραπτού υπομνήματος. 
Η προθεσμία προς υποβολή υπομνήματος δεν μπορεί 
να είναι μεγαλύτερη των πέντε (5) εργασίμων ημερών. 

7. Τη συζήτηση διευθύνει ο Πρόεδρος του Πειθαρχι¬ 
κού Συμβουλίου, ο οποίος δίδει τον λόγο σε εκείνον που 
έχει χρεωθεί την υπόθεση για να αναπτύξει συνοπτικά 
την εισήγηση του. Μετά την ανάπτυξη της εισήγησης 
και αφού εξετασθούν οι μάρτυρες και αναγνωστούν τα 
αναγνωστέα έγγραφα, λαμβάνουν τον λόγο, με τη σειρά 
που ορίζει ο Πρόεδρος του Πειθαρχικού Συμβουλίου, ο 
πειθαρχικά διωκόμενος και τα λοιπά μέρη της διαδικασί¬ 
ας, οι οποίοι αναπτύσσουν συνοπτικώςτα επιχειρήματα 
τους και απαντούν στα επιχειρήματα των λοιπών μερών. 
Ο πειθαρχικά διωκόμενος δικαιούται να λάβει τελευταίος 
τον λόγο. 

8. Τα μέλη του Πειθαρχικού Συμβουλίου δικαιούνται, 
με άδεια του Προέδρου, να υποβάλλουν ερωτήσεις 
προς τα μέρη ή τους νομίμους εκπροσώπους τους και 
προς τους μάρτυρες. Τα μέρη, με άδεια του Προέδρου, 
δικαιούνται, επίσης, να υποβάλλουν ερωτήσεις στους 
νομίμους εκπροσώπους και τους μάρτυρες των άλλων 
μερών. 

9. Η διαδικασία ακρόασης διεξάγεται σε μία συνεδρί¬ 
αση, εκτός εάν προκύψει ανάγκη υποβολής πρόσθετων 
αποδεικτικών στοιχείων ή εξέτασης επιπλέον μαρτύρων. 
Στην περίπτωση αυτή δεν πραγματοποιείται νέα κλήτευ¬ 
ση, αλλά αρκεί η προφορική γνωστοποίηση του Προέ¬ 
δρου για τον τόπο και τον χρόνο της επόμενης συνεδρί¬ 
ασης, εκτός αν ο πειθαρχικά διωκόμενος δεν παρίσταται. 

10. Κατά τη συνεδρίαση τηρούνται πρακτικά στα οποία 
μνημονεύονται ιδίως τα ονόματα και η ιδιότητα των πα- 
ρισταμένων, ο τόπος και ο χρόνος της συνεδρίασης, τα 
θέματα που συζητήθηκαν με συνοπτική αναφορά. 

Άρθρο 8 

Μάρτυρες - Εμπειρογνώμονες - Διερμηνείς 

1. Ενώπιον του Πειθαρχικού Συμβουλίου μπορεί να 
εξετάζονται μάρτυρες. Πριν την εξέταση, ο μάρτυρας 
οφείλει να ορκιστεί, σύμφωνα με τα οριζόμενα στο άρ¬ 
θρο 408 του Κώδικα Πολιτικής Δικονομίας. Κάθε μάρτυ¬ 
ρας εξετάζεται προφορικά και χωριστά από τους άλλους. 
Εξέταση μάρτυρα σε αντιπαράσταση με άλλο μάρτυρα 
ή τον πειθαρχικά διωκόμενο επιτρέπεται. Αποκλείεται 
να εξετασθούν ως μάρτυρες τα πρόσωπα που αναφέρο- 
νται στο άρθρο 212 του Κώδικα Ποινικής Δικονομίας. Ο 
αποκλεισμός αυτός μπορεί να αρθεί αν το επιτρέψουν 
τόσο εκείνος που εμπιστεύθηκε στα πρόσωπα που ανα- 
φέρονται στο άρθρο 212 του Κώδικα Ποινικής Δικονο¬ 
μίας το σχετικό θέμα όσο και αυτός τον οποίο αφορά 
το αντίστοιχο απόρρητο. Ο πειθαρχικά διωκόμενος ή ο 
καταγγέλλων μπορεί να ζητήσει την εξαίρεση του μάρτυ¬ 
ρα, αν στο πρόσωπο του συντρέχει λόγος αποκλεισμού 
κατά τα οριζόμενα στο προηγούμενο εδάφιο. Στην πε¬ 
ρίπτωση αυτή, οφείλει να αποδείξει τη συνδρομή του 
επικαλούμενου λόγου. 

2. Αν το Πειθαρχικό Συμβούλιο κρίνει ότι ανακύπτουν 
ζητήματα για τη διάγνωση των οποίων απαιτούνται ει¬ 
δικές γνώσεις, μπορεί να διατάζει πραγματογνωμοσύνη 
και να ορίζει, κατά την κρίση του, έναν ή περισσότερους 
εμπειρογνώμονες για τη διερεύνηση τους. Οι εμπειρο¬ 
γνώμονες ορκίζονται ενώπιον του Πειθαρχικού Συμβου¬ 
λίου ότι θα εκτελέσουν τα καθήκοντα τους με ευσυνει¬ 
δησία, αντικειμενικότητα και εχεμύθεια. Κατά τα λοιπά, 
τηρείται ο τύπος του όρκου των μαρτύρων. Οι λόγοι οι 
οποίοι ισχύουν για τον αποκλεισμό και την εξαίρεση των 
μελών του Πειθαρχικού Συμβουλίου ισχύουν αναλόγως 
και για τους εμπειρογνώμονες. 

3. Οι εμπειρογνώμονες μπορούν: α) να λαμβάνουν 
γνώση των στοιχείων του φακέλου, περιλαμβανομένων 
των απορρήτων, και να λαμβάνουν αντίγραφα αυτών σε 
έγγραφη ή ηλεκτρονική μορφή και β) να ζητούν από το 
Πειθαρχικό Συμβούλιο τυχόν συμπληρωματικής φύσεως 
πληροφορίες. Ο Πρόεδρος του Πειθαρχικού Συμβουλίου, 
κατά τη διάρκεια της πραγματογνωμοσύνης, μπορεί να 
δίνει οδηγίες σχετικές με τη διεξαγωγή της. 

4. Όσοι εμπειρογνώμονες ή τεχνικοί σύμβουλοι προ- 
τείνονται εγγράφως από τα μέρη προς εξέταση, δύναται 
να εξετάζονται ως μάρτυρες. 

5. Για τα μέρη, τους μάρτυρες και τους εμπειρογνώ¬ 
μονες που αγνοούν την ελληνική γλώσσα ορίζεται από 
τον Πρόεδρο του Πειθαρχικού Συμβουλίου διερμηνέας, 
ο οποίος ορκίζεται ενώπιον του Πειθαρχικού Συμβουλίου 
ότι θα ασκήσει το καθήκον του πιστά και θα αποδώσει 
ακριβώς όσα διαμειφθούν. 

6. Οι λόγοι οι οποίοι ισχύουν για τον αποκλεισμό και 
την εξαίρεση των μελών του Πειθαρχικού Συμβουλίου 
ισχύουν αναλόγως και για τους διερμηνείς. 

7. Αν κάποιο από τα μέρη ή τους μάρτυρες είναι κωφός, 
άλαλος ή κωφάλαλος, η συνεννόηση μαζί του γίνεται εγ- 
γράφως.Τις απαντήσεις του υπογράφει ο Πρόεδρος του 
Πειθαρχικού Συμβουλίου και περιλαμβάνονται, μαζί με 
τις αντίστοιχες ερωτήσεις, στο Πρακτικό της συζήτησης. 
Αν τα πρόσωπα αυτά δεν είναι ικανά να απαντήσουν 
εγγράφως, ορίζεται κατάλληλος διερμηνέας, σύμφωνα 
με την παράγραφο 5, του παρόντος άρθρου. 

8. Οι δαπάνες διερμηνείας βαρύνουν το ενδιαφερό¬ 
μενο μέρος. 

Άρθρο 9 

Διακοπή συζήτησης υποθέσεων 

Ι.Το Πειθαρχικό Συμβούλιο αποφασίζει τη διακοπή 
της συζήτησης, για διάστημα που δεν μπορεί, πλην 
εξαιρετικών περιπτώσεων, να υπερβαίνει τους δύο (2) 
μήνες, εφόσον κρίνει ότι για την αντιμετώπιση των ανα- 
φυομένων ζητημάτων απαιτείται να προσκομιστούν 
συμπληρωματικά στοιχεία ή να κληθούν προς εξέταση 
ουσιώδεις μάρτυρες ή άλλα πρόσωπα. 

2. Η διακοπείσα συζήτηση συνεχίζεται, με πρωτο¬ 
βουλία του Προέδρου του Πειθαρχικού Συμβουλίου, 
σε επόμενη συνεδρίαση του Συμβουλίου με συμμετοχή 
των μελών της τελευταίας σύνθεσης και σε περίπτωση 
κωλύματος μέλους ή μελών από τους αναπληρωτές οι 
οποίοι ενημερώνονται σχετικά. 


Άρθρο 10 

Υπομνήματα μετά τη συζήτηση 

Ύστερα από αίτηση των μερών, το Πειθαρχικό Συμ¬ 
βούλιο μπορεί, στην περίπτωση που τίθενται ιδιαίτερα 
δυσχερή νομικά ή πραγματικά ζητήματα, να επιτρέψει 
την υποβολή υπομνημάτων και μετά τη συζήτηση. Τα 
υπομνήματα αυτά προσκομίζονται σε έντυπη ή αποστέλ- 
λονται σε ηλεκτρονική μορφή. Η προθεσμία κατάθεσης 
δεν υπερβαίνει τις δέκα (10) πλήρεις ημέρες. 

Άρθρο 11 

Παραίτηση 

1. Παραίτηση από καταγγελία ενώπιον του Πειθαρχι¬ 
κού Συμβουλίου επιτρέπεται σε οποιοδήποτε στάδιο της 
διαδικασίας και μέχρι το τέλος της συζήτησης. 

2. Για την παραίτηση απαιτείται έγγραφη δήλωση, 
η οποία κατατίθεται στη Γραμματεία του Πειθαρχικού 
Συμβουλίου. Η παραίτηση μπορεί να υποβληθεί και με 
προφορική ή έγγραφη δήλωση ενώπιον του Πειθαρχι¬ 
κού Συμβουλίου, εφόσον έχει ξεκινήσει η συζήτηση. Τη 
δήλωση υποβάλλει ο καταγγέλλων αυτοπροσώπως ή 
διά του πληρεξουσίου δικηγόρου του. 

3. Η παραίτηση που υποβλήθηκε δεν διακόπτει την 
έρευνα της υπόθεσης ή την κίνηση της διαδικασίας ενώ¬ 
πιον του Πειθαρχικού Συμβουλίου, ιδίως όταν τίθενται 
ζητήματα δημόσιας τάξης. 

4. Εάν η δήλωση παραίτησης υποβληθεί μετά την ανά¬ 
θεση υπόθεσης σε εισηγητή, το Πειθαρχικό Συμβούλιο 
αποφαίνεται επί της συνέχισης ή μη της διαδικασίας που 
κινήθηκε. Εφόσον η δήλωση παραίτησης υποβληθεί πριν 
την ανάθεση υπόθεσης σε εισηγητή, ο Πρόεδρος του 
Πειθαρχικού Συμβουλίου μπορεί με πράξη του να θέσει 
την υπόθεση στο αρχείο. 

5. Ανάκληση της παραίτησης δεν επιτρέπεται. Παραί¬ 
τηση που γίνεται υπό όρο ή αίρεση είναι ανίσχυρη. 

6. Οι διατάξεις του παρόντος άρθρου δεν κωλύουν 
τον Πρόεδρο του Πειθαρχικού Συμβουλίου να ανασύρει 
προς εξέταση υπόθεση που τέθηκε στο αρχείο. 

Άρθρο 12 

Έκδοση της πειθαρχικής απόφασης 

1. Η διάσκεψη του Πειθαρχικού Συμβουλίου για την 
έκδοση απόφασης γίνεται αμέσως μετά τη συνεδρίαση 
κατά την οποία περατώθηκε η συζήτηση της υπόθεσης. 

Σε κάθε περίπτωση, η διάσκεψη γίνεται σε διάστημα 
μικρότερο των επτά (7) ημερών από τη συνεδρίαση κατά 
την οποία περατώθηκε η συζήτηση της υπόθεσης ή από 
την κατάθεση των υπομνημάτων των μερών, όταν, κατ' 
εξαίρεση, το Πειθαρχικό Συμβούλιο το έχει επιτρέψει. 

2. Η διάσκεψη για την έκδοση της απόφασης είναι 
μυστική. 

3. Η απόφαση του Πειθαρχικού Συμβουλίου συντάσ- 
σεται μετά την ολοκλήρωση της διάσκεψης και περιέχει 
ειδική αιτιολογία. 

4. Εάν κατά την ψηφοφορία σχηματισθούν περισσότε¬ 
ρες από δύο γνώμες και δεν καθίσταται δυνατός ο σχη¬ 
ματισμός πλειοψηφίας, η ψηφοφορία επαναλαμβάνεται 
με υποχρεωτική προσχώρηση, κάθε φορά, εκείνου ή 
εκείνων που διατυπώνουν την ασθενέστερη γνώμη, σε 

μία από τις επικρατέστερες. Σε περίπτωση ισοψηφίας 
υπερισχύει η ψήφος του Προέδρου ή του αναπληρωτή 
του. Η γνώμη της μειοψηφίας καταγράφεται στην από¬ 
φαση, με μνεία των ονομάτων των μειοψηφησάντων 
μελών. 

7. Η απόφαση παραδίδεται από τον εισηγητή που χρε¬ 
ώθηκε την υπόθεση σε ηλεκτρονική μορφή και υπογρά¬ 
φεται από τον Πρόεδρο ή τον αναπληρωτή του και τον 
Γραμματέα. 

8. Η απόφαση καταχωρίζεται από τον Γραμματέα κατ’ 
αύξοντα αριθμό στο Βιβλίο Αποφάσεων του Πειθαρχικού 
Συμβουλίου. Ο ως άνω αύξων αριθμός αποτελεί και τον 
αριθμό της απόφασης του Πειθαρχικού Συμβουλίου. Στο 
Βιβλίο Αποφάσεων του Πειθαρχικού Συμβουλίου ανα¬ 
γράφονται τα στοιχεία της υπόθεσης και το διατακτικό 
της απόφασης. 

Άρθρο 13 

Κοινοποίηση της πειθαρχικής απόφασης 

1. Η απόφαση του Πειθαρχικού Συμβουλίου επιδίδεται 
στον πειθαρχικά διωκόμενο ή στον αντίκλητο του με 
δικαστικό επιμελητή. 

2.0 πειθαρχικά διωκόμενος έχει δικαίωμα να λάβει, με 
αίτημα του, αντίγραφο των πρακτικών, μετά την έκδοση 
της απόφασης. 

3. Αν η πειθαρχική διαδικασία ξεκίνησε μετά από κα¬ 
ταγγελία, αντίγραφο της πειθαρχικής απόφασης κοινο¬ 
ποιείται στον καταγγέλλοντα, μετά από αίτημα του. Ο 
καταγγέλλων μπορεί να ζητήσει από τον Πρόεδρο του 
Πειθαρχικού Συμβουλίου, μετά την έκδοση της απόφα¬ 
σης, αντίγραφο των πρακτικών, τηρούμενης της νομο¬ 
θεσίας περί προσωπικών δεδομένων. 

Άρθρο 14 

Τήρηση πρακτικών 

1. Προς υποβοήθηση του έργου του Γραμματέα, εφό¬ 
σον αποφασίσει σχετικά ο Πρόεδρος του Πειθαρχικού 
Συμβουλίου, μπορούν να χρησιμοποιούνται και ηλε¬ 
κτρονικά μέσα για την καταγραφή του συνόλου ή μέρους 
της προφορικής διαδικασίας και, ιδίως, των καταθέσεων 
των μαρτύρων. Ο Πρόεδρος μπορεί να αποφασίζει την 
τήρηση ηχογραφημένων πρακτικών αυτεπαγγέλτως. 

2. Τα πρακτικά των διασκέψεων περιέχουν τα γενικά 
στοιχεία της συνεδρίασης, τα επιμέρους ζητήματα που 
συζητήθηκαν και το αποτέλεσμα της συζήτησης. Τα πρα¬ 
κτικά υπογράφονται από τον Πρόεδρο ή τον αναπληρω¬ 
τή του και τον Γραμματέα. 

3. Η γνώμη της μειοψηφίας καταγράφεται στα πρακτι¬ 
κά των διασκέψεων, με μνεία των ονομάτων των μειο¬ 
ψηφησάντων μελών. 

4. Στο ειδικό βιβλίο του Πειθαρχικού Συμβουλίου, που 
τηρεί η Γραμματεία αυτού, καταχωρούνται οι εκθέσεις 
που αφορούν εφέσεις κατά των αποφάσεων του Πρω¬ 
τοβάθμιου Πειθαρχικού Συμβουλίου. 

Άρθρο 15 

Αρχείο 

1. Μετά τη δημοσίευση της απόφασης, ο φάκελος της 
υπόθεσης τίθεται στο αρχείο του Πρωτοβάθμιου Πει¬ 


θαρχικού Συμβουλίου ή αποστέλλεται, σε περίπτωση 
άσκησης έφεσης, στο Ανώτατο Πειθαρχικό Συμβούλιο. 

2. Τα στοιχεία του φακέλου κάθε υπόθεσης που τηρού¬ 
νται στο αρχείο του Πειθαρχικού Συμβουλίου καταστρέ- 
φονται μετά την πάροδο πενταετίας, αφότου η σχετική 
απόφαση του Πειθαρχικού Συμβουλίου κατέστη αμε- 
τάκλητη. Με απόφαση του Προέδρου του Πειθαρχικού 
Συμβουλίου συγκροτείται, εκ των μελών του Πειθαρχι¬ 
κού Συμβουλίου, τριμελής επιτροπή για την καταστροφή, 
η οποία και συντάσσει σχετικό πρωτόκολλο. 

3. Τα σχέδια των αποφάσεων και των πρακτικών που 
φέρουν πρωτότυπες υπογραφές φυλάσσονται από τον 
Γραμματέα του Πειθαρχικού Συμβουλίου σε χωριστούς 
φακέλους. 

Άρθρο 16 

Άσκηση έφεσης 

1. Στην απόφαση του Πρωτοβάθμιου Πειθαρχικού 
Συμβουλίου αναφέρεται ειδικά το δικαίωμα προς άσκη¬ 
ση έφεσης, καθώς και ότι η έφεση ασκείται ενώπιον του 
Ανωτάτου Πειθαρχικού Συμβουλίου. 

2. Οι διατάξεις που αφορούν τη διαδικασία ενώπιον 
του Πρωτοβάθμιου Πειθαρχικού Συμβουλίου εφαρμόζο¬ 
νται αναλόγως και στη διαδικασία ενώπιον του Ανωτάτου 
Πειθαρχικού Συμβουλίου. 

Άρθρο 17 

Τελικές διατάξεις 

1. Για τα θέματα που δεν ρυθμίζονται με ειδικότερες 
διατάξεις στον παρόντα Κανονισμό, εφαρμόζονται επι¬ 
κουρικά οι διατάξεις του Κώδικα Διοικητικής Διαδικα¬ 
σίας, όπως ισχύει. 

2. Η ισχύς του παρόντος Κανονισμού αρχίζει από τη 
δημοσίευσή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μάίόυ 2017 

Ο Υπουργός 

ΣΤΑΥΡΟΣ ΚΟΝΤΟΝΗΣ 


Αριθμ. 28761 οίκ. (2) 

Κανονισμός λειτουργίας της Επιτροπής Διαχείρι¬ 
σης Αφερεγγυότητας. 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

α) της παρ. 22 της υποπαρ. Γ3 της παρ. Γ' του άρθρου 
2 του ν. 4336/2015 «Συνταξιοδοτικές διατάξεις - Κύρωση 
του Σχεδίου Σύμβασης Οικονομικής Ενίσχυσης από τον 
Ευρωπαϊκό Μηχανισμό Σταθερότητας και ρυθμίσεις για 
την υλοποίηση της Συμφωνίας Χρηματοδότησης» (Α' 94), 
όπως τελικώς η ανωτέρω παρ. 22 αντικαταστάθηκε με 
το άρθρο 51 του ν. 4423/2016 (Α' 182), 







18078 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 779/23.05.2017 


β) του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98), 

γ) του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α'208), 

δ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 

ε) του π.δ. 133/2016 για τη «Ρύθμιση του επαγγέλματος 
διαχειριστή αφερεγγυότητας» (Α' 242). 

2. Το γεγονός ότι από τις διατάξεις της παρούσας δεν 
προκαλείται δαπάνη εις βάρος του κρατικού προϋπολο¬ 
γισμού, αποφασίζουμε: 

Την έγκριση του Κανονισμού Λειτουργίας της Επιτρο¬ 
πής Διαχείρισης Αφερεγγυότητας ως εξής, 

Άρθρο 1 

Συνεδριάσεις Επιτροπής - Απαρτία - Πλειοψηφία 

1. Η Επιτροπή Διαχείρισης Αφερεγγυότητας συνεδριά¬ 
ζει, ύστερα από πρόσκληση του Προέδρου της, τακτικά 
μία φορά κάθε μήνα, και εκτάκτως, ύστερα από πρόταση 
του Προέδρου ή του 1 /3 των μελών της, καθώς και κάθε 
φορά που ανακύπτει ζήτημα αρμοδιότητάς της, όπως 
αυτό ορίζεται στις κείμενες διατάξεις. 

2. Η πρόσκληση για συνεδρίαση της Επιτροπής γίνεται 
εγγράφως με επιστολή, τηλεομοιοτυπία, ηλεκτρονικό 
ταχυδρομείο ή τηλεφωνική υπηρεσία σύντομου μηνύ¬ 
ματος ή τηλεφωνικώς, υπό τους όρουςτου Κώδικα Διοι¬ 
κητικής Διαδικασίας. Σε κάθε συνεδρίαση η γραμματεία 
μεριμνά για τη σύνταξη της ημερήσιας διάταξης και των 
πρακτικών των συνεδριάσεων, στα οποία καταγράφο¬ 
νται και οι απόψεις της μειοψηφίας. 

3. Η Επιτροπή συνεδριάζει στο Υπουργείο Δικαιοσύ¬ 
νης, Διαφάνειας και Ανθρωπίνων Δικαιωμάτων. Τα μέλη 
είναι δυνατόν να συμμετέχουν στις συνεδριάσεις και με 
τη χρήση ηλεκτρονικών μέσων (τηλεδιάσκεψη). Οι συνε¬ 
δριάσεις της Επιτροπής είναι μυστικές. Οι αναπληρωτές 
του Προέδρου και των τακτικών μελών μετέχουν στις συ¬ 
νεδριάσεις της Επιτροπής, αναπληρώνοντας τα αντίστοι¬ 
χα τακτικά μέλη, όταν αυτά απουσιάζουν ή κωλύονται. 
Με απόφαση του Προέδρου μπορούν να ανατίθενται 
ειδικά καθήκοντα στους αναπληρωτές για θέματα της 
ημερήσιας διάταξης. 

4. Απαιτούμενη απαρτία για τη λήψη των αποφάσεων 
της Επιτροπής συνιστά η παρουσία τουλάχιστον τριών 
μελών της. 

5. Η ψηφοφορία είναι φανερή. Στα πρακτικά καταχω¬ 
ρίζονται οι γνώμες των μελών που μειοψήφησαν καθώς 
και τα ονόματα αυτών. 

6. Οι αποφάσεις της Επιτροπής λαμβάνονται με την 
απόλυτη πλειοψηφία των παρόντων μελών. Αν δεν καθί¬ 
σταται δυνατός ο σχηματισμός της πλειοψηφίας αυτής, 


η ψηφοφορία επαναλαμβάνεται ωσότου σχηματιστεί 
απόλυτη πλειοψηφία με την υποχρεωτική προσχώρη¬ 
ση, κάθε φορά, εκείνου ή εκείνων που διατυπώνουν την 
ασθενέστερη γνώμη, σε μια από τις επικρατέστερες. Σε 
κάθε περίπτωση, αν υπάρξει ισοψηφία, υπερισχύει η ψή¬ 
φος του Προέδρου.Το μέλος που απέχει από την ψηφο¬ 
φορία ή δίδει λευκή ψήφο καταγράφεται στα πρακτικά 
χωρίς να επηρεάζει το αποτέλεσμα της ψηφοφορίας. 

Άρθρο 2 

Αρμοδιότητες Προέδρου Επιτροπής 
1.0 Πρόεδρος συντονίζει και κατευθύνει το έργο της 
Επιτροπής και έχει την ευθύνη της λειτουργίας της, όπως 
ορίζεται στο π.δ. 133/2016, αναθέτοντας επιμέρους αρ¬ 
μοδιότητες στα μέλη της. 

2. Ο Πρόεδρος της Επιτροπής, ιδίως: 
α) Εκπροσωπεί την Επιτροπή ενώπιον τρίτων, 
β) Συγκαλεί τις συνεδριάσεις της, στις οποίες και προ¬ 
εδρεύει. 

γ) Καθορίζει την ημερήσια διάταξη και τη γνωστοποιεί 
στα μέλη της Επιτροπής, δια της γραμματείας, σαράντα 
οκτώ (48) ώρες πριν τη συνεδρίαση. Τα μέλη πριν την 
έναρξη της συνεδρίασης μπορούν να υποβάλλουν γρα- 
πτώς στον Πρόεδρο θέματα, προκειμένου να περιλη- 
φθούν στην ημερήσια διάταξη. Κατ’ εξαίρεση, θέματα 
που τίθενται από τα μέλη της Επιτροπής κατά τη διάρκεια 
της συνεδρίασης, μπορούν να συζητηθούν εκτός ημε¬ 
ρήσιας διάταξης, εφόσον είναι παρόντα όλα τα τακτικά 
μέλη και συμφωνούν προς τούτο. 

δ) Μεριμνά για την έκδοση της προκήρυξηςτων εξετά¬ 
σεων για την απόκτηση της άδειας διαχειριστή αφερεγ- 
γυότητας, σύμφωνα με τις διατάξεις του π.δ. 133/2016, 
καθώς και για την ανάρτηση της προκήρυξης στον δια¬ 
δικτυακό τόπο του Υπουργείου Δικαιοσύνης, Διαφάνειας 
και Ανθρωπίνων Δικαιωμάτων. 

ε) Μεριμνά για την τήρηση της διαδικασίας εξέτασης 
των καταγγελιών και της άσκησης πειθαρχικής δίωξης, 
ύστερα από κλήση του καταγγελλόμενου σε προηγού¬ 
μενη ακρόαση ενώπιον της Επιτροπής. Μεριμνά, περαι¬ 
τέρω, για την τήρηση της διαδικασίας γνωστοποίησης, 
στις αρμόδιες δικαστικές και εισαγγελικές αρχές, τυχόν 
αξιόποινων πράξεων που προέκυψαν από τη διαδικασία 
ενώπιον των Πειθαρχικών Συμβουλίων, καθώς και για την 
εκτέλεση των αποφάσεων των τελευταίων. 

στ) Εποπτεύει τη διαδικασία πιστοποίησης των φορέ¬ 
ων επιμόρφωσης των διαχειριστών αφερεγγυότητας, 
μετά από αξιολόγηση των αιτήσεων και των δικαιολο- 
γητικών που υποβάλλονται στην Επιτροπή. 

ζ) Έχει την ευθύνη για την εφαρμογή του Κανονισμού 
Λειτουργίας της Επιτροπής. 

η) Αναθέτει στο αρμόδιο Τμήμα Ποιότητας, Αποδο- 
τικότητας και Διοικητικής Οργάνωσης της Διεύθυνσης 
Ηλεκτρονικής Διακυβέρνησης του Υπουργείου Δικαι¬ 
οσύνης, Διαφάνειας και Ανθρωπίνων Δικαιωμάτων τη 
διεκπεραίωση όλων των ενεργειών που προβλέπονται 
στον παρόντα Κανονισμό, οι οποίες απαιτούν γραμμα¬ 
τειακή και διοικητική υποστήριξη. 

Άρθρο 3 

Έκδοση άδειας άσκησης επαγγέλματος διαχειρι¬ 
στή αφερεγγυότητας 

Η άδεια άσκησης επαγγέλματος διαχειριστή αφε- 
ρεγγυότητας εκδίδεται και χορηγείται με απόφαση της 
Επιτροπής Διαχείρισης Αφερεγγυότητας, σύμφωνα με 
απόφαση της Επιτροπής Εξετάσεων. Η ως άνω άδεια υπο¬ 
γράφεται από τον Πρόεδρο της Επιτροπής Διαχείρισης 
Αφερεγγυότητας. 

Άρθρο 4 

Τήρηση μητρώου διαχειριστών αφερεγγυότητας 

1. Η Επιτροπή Διαχείρισης Αφερεγγυότητας εποπτεύει 
την οργάνωση του μητρώου διαχειριστών αφερεγγυό- 
τητας το οποίο τηρείται στο Τμήμα Ποιότητας, Αποδο- 
τικότητας και Διοικητικής Οργάνωσης της Διεύθυνσης 
Ηλεκτρονικής Διακυβέρνησης του Υπουργείου Δικαι¬ 
οσύνης, Διαφάνειας και Ανθρωπίνων Δικαιωμάτων. Το 
μητρώο τηρείται και σε ηλεκτρονικό αρχείο στον διαδι¬ 
κτυακό χώρο του Υπουργείου Δικαιοσύνης, Διαφάνειας 
και Ανθρωπίνων Δικαιωμάτων. 

2. Όσοι έχουν λάβει άδεια άσκησης επαγγέλματος 
διαχειριστή εγγράφονται στο μητρώο που τηρείται 
και σε ηλεκτρονικό αρχείο στον διαδικτυακό τόπο του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων. 

Άρθρο 5 

Τήρηση βιβλίων και αρχείων 

Η γραμματεία της Επιτροπής Διαχείρισης Αφερεγγυ- 
ότηταςτηρείτα αναγκαία βιβλία και αρχεία σε ηλεκτρο¬ 
νική μορφή, ιδίως: 

α. Τηρεί πρωτόκολλο, στο οποίο καταγράφει όλα τα 
εισερχόμενα και εξερχόμενα έγγραφα. Το πρωτόκολλο 


μπορεί να τηρείται και ηλεκτρονικά για ορισμένες κατη¬ 
γορίες εγγράφων. 

β.Τηρεί, κατά τις διατάξεις του παρόντος Κανονισμού, 
Βιβλίο Αποφάσεων και Πρακτικών της Επιτροπής. 

γ. Αποστέλλει, κατά τις διατάξεις του παρόντος Κανο¬ 
νισμού, την Ημερήσια Διάταξη στα μέλη της Επιτροπής. 

δ. Κατά τη συνεδρίαση της Επιτροπήςτηρεί Πρακτικά. 
Σε περίπτωση απουσίας ή κωλύματος του Γραμματέα, 
τα Πρακτικά τηρούνται από το νεότερο σε επαγγελμα¬ 
τική εμπειρία μέλος. Τα Πρακτικά υπογράφονται από 
τον Πρόεδρο, τα παρόντα μέλη και τον γραμματέα της 
Επιτροπής. 

ε. Τηρεί το μητρώο διαχειριστών αφερεγγυότητας. 

Άρθρο 6 

Υποβολή ετήσιας έκθεσης περί πεπραγμένων 

Η Επιτροπή Διαχείρισης Αφερεγγυότητας υποχρεού- 
ται στο τέλος κάθε έτους να υποβάλει στον Υπουργό 
Δικαιοσύνης, Διαφάνειας και Ανθρωπίνων Δικαιωμάτων 
έκθεση πεπραγμένων. 

Άρθρο 7 

Τελικές διατάξεις 

1. Για τα θέματα που δεν ρυθμίζονται με ειδικότερες 
διατάξεις στον παρόντα Κανονισμό, εφαρμόζονται επι¬ 
κουρικά οι διατάξεις του Κώδικα Διοικητικής Διαδικα¬ 
σίας, όπως ισχύει. 

2. Η ισχύς του παρόντος Κανονισμού αρχίζει από τη 
δημοσίευσή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μάίου 2017 

Ο Υπουργός 

ΣΤΑΥΡΟΣ ΚΟΝΤΟΝΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 


























